TEAMG เชื่อไตรมาส 4 ฟื้น โชว์แบ็กล็อก 3.6 พันลบ. – ประมูลงานใหม่เพียบ
TEAMG ร่วมงาน Opportunity Day เผยแนวโน้มมองผลงานไตรมาส 4/64 มีโอกาสฟื้นตัวตัวเนื่อง ทยอยรับรู้แบ็กล็อก 3.6 พันลบ. พร้อมลุยประมูลงานใหม่เต็มสูบ
TEAMG ร่วมงาน Opportunity Day แย้มผลงานไตรมาส 4/64 มีโอกาสฟื้นตัวตัวเนื่อง ทยอยรับรู้แบ็กล็อก 3.6 พันลบ. พร้อมลุยประมูลงานใหม่เต็มสูบ
29 ก.ย. 2564

ดร.อภิชาติ สระมูล ประธานเจ้าหน้าที่บริหาร พร้อมด้วย นางเพ็ญพิไล พรชัยพานิช ประธานเจ้าหน้าที่การเงิน บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ร่วมนำเสนอข้อมูลผลประกอบการธุรกิจไตรมาส 2/2564 ในงานบริษัทจดทะเบียนพบนักลงทุน (Opportunity Day) ผ่านช่องทางออนไลน์
โดยเผยว่า ปัจจุบันบริษัทมีงานในมือ (Backlog) สิ้นสุดไตรมาส 2 ที่ 3.6 พันล้านบาท ซึ่งบริษัทคาดว่าหลังจากรัฐบาลเริ่มประกาศคลายล็อคดาวน์ จะเป็นผลบวกต่อเศรษฐกิจประเทศและเชื่อมั่นว่าผลประกอบการของบริษัทจะฟื้นตัวกลับมาในไตรมาส 4 จากการเดินหน้าเข้าร่วมประมูลงานในโครงการต่างๆ และมีโอกาสคว้างานใหม่จากหน่วยงานรัฐและเอกชนที่จะทยอยประกาศผลในไตรมาสสุดท้ายอย่างต่อเนื่อง
ขณะที่ปัจจุบันบริษัทมีงานที่กำลังดำเนินการอยู่จำนวน 356 โครงการ แบ่งเป็นโครงการภาครัฐ 101 งาน, โครงการภาคเอกชน 184 งาน, โครงการต่างประเทศ 46 งาน และโครงการอื่น ๆ อีก 25 งาน